CELEX: 62015CN0210
Language: sl
Date: 2015-05-06 00:00:00
Title: Zadeva C-210/15 P: Pritožba, ki jo je Republika Poljska vložila 6. maja 2015 zoper sodbo Splošnega sodišča z dne 25. februarja 2015 v zadevi T-257/13, Republika Poljska/Evropska komisija

20.7.2015   
            
            
               SL
            
            
               Uradni list Evropske unije
            
            
               C 236/28
            
         Pritožba, ki jo je Republika Poljska vložila 6. maja 2015 zoper sodbo Splošnega sodišča z dne 25. februarja 2015 v zadevi T-257/13, Republika Poljska/Evropska komisija
   (Zadeva C-210/15 P)
   (2015/C 236/38)
   Jezik postopka: poljščina
   
      Stranki
   
   
      Pritožnica: Republika Poljska (zastopnik: B. Majczyna)
   
      Druga stranka v postopku: Evropska komisija
   
      Predlog
   
   Pritožnica predlaga Sodišču, naj
   
               —
            
            
               sodbo Splošnega sodišča Evropske unije z dne 25. februarja 2015 v zadevi T-257/13, Republika Poljska/Komisija, v celoti razveljavi;
            
         
               —
            
            
               razglasi ničnost Izvedbenega sklepa Komisije 2013/123/EU z dne 26. februarja 2013 (notificirano pod dokumentarno številko C[2013] 981) o izključitvi nekaterih odhodkov držav članic iz naslova Jamstvenega oddelka Evropskega kmetijskega usmerjevalnega in jamstvenega sklada (EKUJS), Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (1) v delu, v katerem so bili iz financiranja Evropske unije izključeni odhodki iz izjave o odhodkih Republike Poljske v višini 2 8 7 63  238,60 EUR in 5 6 88  440,96 EUR;
            
         
               —
            
            
               Evropski komisiji naloži plačilo stroškov postopka na obeh stopnjah.
            
         
      Pritožbeni razlogi in bistvene trditve
   
   Republika Poljska s pritožbo zoper izpodbijano sodbo uveljavlja pomanjkljivo razlago člena 11(1) Uredbe št. 1257/1999 in člena 23(2) Uredbe št. 1698/2005, s katero se predvideva, da je pogoj za odobritev podpore za predčasno upokojitev to, da se oseba ukvarja s kmetijsko komercialno dejavnostjo, medtem ko iz teh predpisov izhajata zahteva, da se zadevna oseba pred prenosom dejavnosti deset let ukvarja s kmetovanjem (v komercialne ali nekomercialne namene), in prepoved, da oseba, ki prenese kmetijsko dejavnost, po tem prenosu opravlja kmetijsko komercialno dejavnost.
   Po mnenju Republike Poljske iz prava Unije ne izhaja zahteva v zvezi z opravljanjem kmetijske komercialne dejavnosti pred prenosom dejavnosti. V skladu s členom 11(1) Uredbe št. 1257/1999 in členom 23(2) Uredbe št. 1698/2005 bi lahko bila zahtevana desetletna kmetijska dejavnost komercialna ali nekomercialna. Poleg tega ti predpisi prepovedujejo, da bi prenositelj dejavnosti po prenosu opravljal kmetijsko komercialno dejavnost.
   
      (1)  UL L 67, str. 20.